Akademický senát STU

25. 03. 2019

**Návrh nových študijných programov 2. a 3. stupňa štúdia**

**v študijnom odbore 3.3.20. odvetvové ekonomiky a manažment, ktoré sa budú uskutočňovať na Ústave manažmentu STU**

Predkladá: **prof. Ing. Miroslav Fikar, DrSc.**

rektor

Vypracoval: **doc. Ing. Daniela Špirková, PhD.**

zástupca riaditeľa pre vzdelávanie ÚM STU

Zdôvodnenie: V súlade s § 37 ods. 2 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v spojení s § 9 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení účinnom do 31. 10. 2018. Podrobnejšie zdôvodnenie je uvedené v dôvodovej správe.

Návrh uznesenia: Akademický senát STU prerokoval materiál: Návrh nových študijných programov 2. a 3. stupňa štúdia v študijnom odbore 3.3.20. odvetvové ekonomiky a manažment, ktoré sa budú uskutočňovať na Ústave manažmentu STU.

 a) bez pripomienok
b) s pripomienkami

**Dôvodová správa**

Podľa § 37 ods. 2 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o kvalite“) sa na konania vysokej školy o spôsobilosti uskutočňovať študijný program začaté na základe žiadosti podanej Akreditačnej komisii od 1. 11. 2018 do 15. 6. 2019 vzťahujú predpisy účinné do 31. 10. 2018 a budú posudzované podľa kritérií vydaných podľa predpisov účinných do 31. 10. 2018. V súlade s § 9 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení účinnom do 31. 10. 2018 (ďalej len „zákon o VŠ účinný do 31. 10. 2018“) Akademický senát STU pred schválením vo Vedeckej rade STU prerokúva návrh študijných programov, ktoré sa nebudú uskutočňovať na fakulte, predložený rektorom a následne v súlade s § 12 ods. 1 písm. c) zákona o VŠ účinného do 31. 10. 2018 Vedecká rada STU schvaľuje návrh študijných programov, ak ich prerokovanie nepatrí do pôsobnosti vedeckej rady fakulty.

Predkladá sa návrh nových študijných programov 2. a 3. stupňa štúdia, ktoré budú nadväzovať na akreditovaný študijný program 1. stupňa štúdia investičné plánovanie v priemyselnom podniku, ktorý uskutočňuje Ústav manažmentu STU. Garantovanie študijných programov bude zabezpečené vysokoškolskými učiteľmi zamestnanými na 100 % pracovný úväzok na pracovisku Ústav manažmentu STU v rovnakom alebo príbuznom študijnom odbore ako sú navrhované študijné programy v súlade s kritériami akreditácie študijných programov.

Návrh sa týka nasledujúcich nových študijných programov (ďalej len „ŠP“) v študijných odboroch (ďalej len „ŠO“), ktoré sa budú uskutočňovať na Ústave manažmentu STU:

1. **Inžinierske študijné programy**
* **odvetvové ekonomiky a manažment** v ŠO 3.3.20. odvetvové ekonomiky a manažment, 2. stupeň, denná forma, štandardná dĺžka štúdia 2 roky, slovenský a anglický jazyk,
* **odvetvové ekonomiky a manažment** v ŠO 3.3.20. odvetvové ekonomiky a manažment, 2. stupeň, denná forma, štandardná dĺžka štúdia 2 roky, anglický jazyk.
1. **Doktorandské študijné programy**
* **odvetvové ekonomiky a manažment** v ŠO 3.3.20. odvetvové ekonomiky a manažment, 3. stupeň, denná forma, štandardná dĺžka štúdia 3 roky, slovenský a anglický jazyk,
* **odvetvové ekonomiky a manažment** v ŠO 3.3.20. odvetvové ekonomiky a manažment, 3. stupeň, denná forma , štandardná dĺžka štúdia 3 roky, anglický jazyk,
* **odvetvové ekonomiky a manažment** v ŠO 3.3.20. odvetvové ekonomiky a manažment, 3. stupeň, externá forma, štandardná dĺžka štúdia 4 roky, slovenský a anglický jazyk,
* **odvetvové ekonomiky a manažment** v ŠO 3.3.20. odvetvové ekonomiky a manažment, 3. stupeň, externá forma, štandardná dĺžka štúdia 4 roky, anglický jazyk.

**Študijný odbor**

**3.3.20. OdvetvovÉ Ekonomiky a manažment**

**Študijný program:**

**odvetvové ekonomiky a manažment**

2. stupeň vysokoškolského štúdia

udeľovaný akademický titul: „Inžinier“ (v skratke „Ing.“)

jazyk uskutočňovania: **slovenský a anglický**

Forma štúdia: **denná**

**odvetvové ekonomiky a manažment**

2. stupeň vysokoškolského štúdia

udeľovaný akademický titul: „Inžinier“ (v skratke „Ing.“)

jazyk uskutočňovania: **anglický**

Forma štúdia: **denná**

**Garant študijných programov (kritérium KSP-A6):**

prof. Mgr. Tatiana Kluvánková, PhD.

**Personálne zabezpečenie študijných programov (kritérium KSP–A3)**

prof. Mgr. Tatiana Kluvánková, PhD.

doc. Ing. Daniela Špirková, PhD.

doc. Ing. Zuzana Chodasová, PhD.

**Študijné programy – základné údaje**

Skratka: I-OEM, I-OEMxA

Názov študijného programu: odvetvové ekonomiky a manažment
Anglický názov ŠP: Branch Economics and Management

Stupeň: druhý

Udeľovaný titul: Ing.

Garant: prof. Mgr. Tatiana Kluvánková, PhD.

Forma štúdia: denná

Jazyk výučby: slovenský a anglický, anglický

Štandardná dĺžka štúdia: 2 roky

Počet kreditov potrebných na úspešné skončenie: 180

Profil (charakteristika) ŠP:

* Absolvent je inžinier so širokým odvetvovým technickým a technologickým základom vybavený metódami a technikami z ekonomickej a manažérskej oblasti a potrebnými podnikateľskými, manažérskymi a komunikačnými schopnosťami a zručnosťami.
* Je pripravený viesť veľké projekty, pracovať v oblasti aplikovaného výskumu a vývoja, riadiť činnosť technických a ekonomických útvarov v podnikateľskej sfére a vo verejnom sektore. Je adaptabilný, tvorivý a dokáže interdisciplinárne myslieť a spolupracovať s odborníkmi z iných profesií v podmienkach globalizácie.
* Má znalosti z oblasti ekonomiky odboru, tvorby stratégie, finančného riadenia podnikov, investičného a inovačného rozvoja podnikov a riadenia projektov.
* Je schopný spracovať podnikateľský plán a zabezpečiť jeho financovanie a praktickú realizáciu.
* Efektívne využíva informačné a komunikačné technológie a informačné systémy pre vrcholové a operatívne riadenie podnikov a odvetvové ekonomické analýzy.

Kľúčové výsledky vzdelávania:

Absolvent 2. stupňa štúdia v študijnom odbore odvetvové ekonomiky a manažment v študijnom programe odvetvové ekonomiky a manažment získa:

*Teoretické vedomosti z:*

* projektového manažmentu,
* manažérstva kvality,
* logistiky,
* inovačného podnikania a manažmentu inovácií,
* strategického manažmentu a marketingu,
* riadenia ľudských zdrojov a líderstva,
* práva relevantného pre jeho odbornú profiláciu,
* ekonomiky zvoleného odvetvia,
* účtovníctva, daní a finančného manažmentu,
* technických predmetov relevantných pre jeho odvetvovú profiláciu.

Praktické schopnosti a zručnosti

Absolvent ŠP odvetvové ekonomiky a manažment je schopný:

* riešiť v rámci zvoleného odvetvia problémy tvorby stratégií, finančného riadenia, manažmentu výroby a inovačného rozvoja podnikov, zostavovať rozpočty projektov a riadiť ich financovanie zo súkromných a verejných zdrojov v podmienkach dynamiky trhu,
* pripravovať a realizovať podnikateľské plány a inovačné projekty spoločností,
* pracovať efektívne ako jednotlivec, člen i vedúci tímu rozsiahleho projektu,
* orientovať sa v hospodárskej politiky štátu na základe znalostí ekonomického a legislatívneho prostredia odvetví a regulačných opatrení EÚ.

Doplňujúce vedomosti a schopnosti:

Absolvent ŠP odvetvové ekonomiky a manažment je schopný:

* sledovať vývoj v zvolenom odvetví a v oblastiach hospodárskej politiky, ktorá ho ovplyvňuje,
* pokračovať v profesionálnom rozvoji vo vybranej oblasti po skončení štúdia,
* byť cudzojazyčne a odborne konkurencieschopný v prostredí SR a EÚ.

Uplatnenie absolventa študijného programu

Absolvent má široké možnosti uplatnenia sa v hospodárskej prax, napr. ako vedúci alebo samostatný pracovník tvorivého tímu, projektový manažér, samostatný analytik pre odvetvovú problematiku vo verejnej správe, v inžiniersko-investorských a poradenských organizáciách, ako samostatný analytik a vývojár aplikácií, ako podnikateľ alebo pedagogický.

Prílohy:

* Vedecko-pedagogické charakteristiky garanta (KSP-A6) a vysokoškolských učiteľov navrhovaných na personálne zabezpečenie ŠP odvetvové ekonomiky a manažment
* Odporúčaný študijný plán

**Študijný odbor**

**3.3.20. OdvetvovÉ Ekonomiky a manažment**

**Študijný program:**

**odvetvové ekonomiky a manažment**

3. stupeň vysokoškolského štúdia

udeľovaný akademický titul: „doktor“ (v skratke „PhD.“)

jazyk uskutočňovania: **slovenský a anglický**

Forma štúdia: **denná**

**odvetvové ekonomiky a manažment**

3. stupeň vysokoškolského štúdia

udeľovaný akademický titul: „doktor“ (v skratke „PhD.“)

jazyk uskutočňovania: **anglický**

Forma štúdia: **denná**

**odvetvové ekonomiky a manažment**

3. stupeň vysokoškolského štúdia

udeľovaný akademický titul: „doktor“ (v skratke „PhD.“)

jazyk uskutočňovania: **slovenský a anglický**

Forma štúdia: **externá**

**odvetvové ekonomiky a manažment**

pre 3. stupeň vysokoškolského štúdia

udeľovaný akademický titul: „doktor“ (v skratke „PhD.“)

jazyk uskutočňovania: **anglický**

Forma štúdia: **externá**

**Garant a spolugaranti študijných programov (kritérium KSP-A6):**

prof. Mgr. Tatiana Kluvánková, PhD.

doc. Ing. Daniela Špirková, PhD.

doc. Ing. Mária Zúbková, PhD.

**Personálne zabezpečenie študijných programov (kritérium KSP-A3)**

prof. Mgr. Tatiana Kluvánková, PhD.

doc. Ing. Daniela Špirková, PhD.

doc. Ing. Mária Zúbková, PhD.

**Študijné programy – základné údaje**

Skratka: D-OEM, D-OEMxA

Názov študijného programu: odvetvové ekonomiky a manažment
Anglický názov ŠP: Branch Economics and Management

Stupeň: tretí

Udeľovaný titul: PhD.

Garant: prof. Mgr. Tatiana Kluvánková, PhD.

Spolugaranti: doc. Ing. Daniela Špirková, PhD.

doc. Ing. Mária Zúbková, PhD.

Forma štúdia: denná, externá

Jazyk výučby: slovenský a anglický, anglický

Štandardná dĺžka štúdia: 3 roky denná forma/ 4 roky externá forma

Počet kreditov potrebných na úspešné skončenie: 180

Profil (charakteristika) ŠP:

Absolvent 3. stupňa štúdia študijného programu odvetvové ekonomiky a manažment v  študijnom odbore odvetvové ekonomiky a manažment:

* ovláda vedecké metódy riešenia úloh výskumu a vývoja v oblasti odvetvových ekonomík a manažmentu (stavebníctvo, realitný sektor, elektrotechnický, chemický a potravinársky priemysel a sektor informačno-komunikačných technológií),
* uplatňovaním vedeckých metód bádania v ekonomických a riadiacich procesoch odvetví a ich organizácií dokáže prinášať vlastné, pôvodné riešenia problémov v ich ekonomike a riadení,
* má potrebné znalosti činiteľov determinujúcich ciele a rozvoj zvoleného odvetvia v národohospodárskom a medzinárodnom kontexte, metód predikcie a vývoja jeho ekonomiky a efektívneho riadenia,
* dokáže vedecky formulovať komplikované multidisciplinárne problémy odvetvia a riešiť ich na úrovni najnovších poznatkov a vo väzbe na ich vplyvy na spoločnosť, ekonomickú dynamiku a inovačné procesy.

Kľúčové výsledky vzdelávania:

Absolvent 3. stupňa štúdia v študijnom odbore odvetvové ekonomiky a manažment v študijnom programe odvetvové ekonomiky a manažment získa:

Teoretické vedomosti z:

* ovláda metodiku vedeckej práce, základy teórie komplikovaných multidisciplinárnych problémov v socio-technicko-ekonomických systémoch,
* má hlboké vedomosti z predmetu špecializácie vo väzbe na spracovávanú problematiku v samostatnej vedeckej práci,
* vedecky báda a prináša vlastné originálne riešenia otvorených problémov odvetvových ekonomík a manažmentu,
* získa široké poznatky z ekonomických, systémových a manažérskych vied, vedecky skúma a prináša vlastné návrhy riešení v oblasti svojej profilácie.

Praktické schopnosti a zručnosti

* je schopný efektívne pracovať s modernými zdrojmi informácií a literatúrou,
* ovláda základné metódy empirického výskumu, vrátane zberu dát v teréne, ich spracovania a vyhodnocovania,
* ovláda základné štatistické a  simulačné metódy, metódy modelovania a experimentu.

Doplňujúce vedomosti a schopnosti:

* osvojí si zásady, prístupy a metodológiu vedeckej práce, identifikuje relevantné otvorené problémy a formuluje zásadné ciele a postupy ich výskumu,
* ovláda inventarizačné, analytické a evaluačné metódy, základy hraničných a participujúcich vedných disciplín vo väzbe na špecifickú oblasť skúmania v rámci vedného odboru, vyvodzuje závery pre rozvoj teoretického poznania a pre praktickú aplikáciu.

Uplatnenie absolventa študijného programu

Absolvent sa môže široko uplatniť vo vede, vzdelávaní a v hospodárskej praxi. Bude pripravenýna budovanie vedeckej alebo vedecko-pedagogickej perspektívy vo vybraných oblastiach odvetvových ekonomík alebo si vytvorí lepšie predpoklady pre úspešné uplatnenie sa ako manažér v hospodárskej sfére. Uplatnení sa ako vedeckovýskumný pracovník alebo manažér v rôznych odvetviach národného hospodárstva, ako vedecko-pedagogický pracovník na univerzitách, v oblasti štátnej správy, a pod. Charakter jeho interdisciplinárneho vzdelania dáva predpoklady aj pre jeho uplatnenie pri riešení špecifických úloh vo vede a praktickej činnosti v ďalších hraničných a participujúcich disciplínach ako sú napr. poradenstvo, marketing, podnikanie, územný manažment, a pod.

Prílohy:

* Vedecko-pedagogické charakteristiky garanta a spolugarantov (KSP-A6) a vysokoškolských učiteľov navrhovaných na personálne zabezpečenie ŠP odvetvové ekonomiky a manažment
* Odporúčaný študijný plán dennej a externej formy štúdia